અક્ષયરાજે જણાવ્યું કે, શહેરના લગભગ 20 એન્ટ્રી પોઈન્ટ એવા છે જ્યાં પોલીસ ચાંપતી નજર રાખશે. પોલીસ ખાતાના સૂત્રોના જણાવ્યા અનુસાર, અમદાવાદીઓ વીકેન્ડ પર શહેરની બહાર આવેલા ફાર્મહાઉસમાં દારૂ પાર્ટી કરતા હોય છે અને પછી સરદાર પટેલ રિંગ રોડ અથવા એસજી રોડથી શહેરમાં પ્રવેશતા હોય છે. પોલીસ અધિકારીએ જણાવ્યું કે, નરોડા, વટવા, ઓઢવ અને ચાંગોદર જેવા ઈન્ડસ્ટ્રીયલ વિસ્તારોમાં લોકો દારૂનું સેવન કરીને શહેરની અંદર નશાની હાલતમાં વાહન ચલાવતા હોવાના રિપોર્ટ મળ્યા છે.